તાજેતર માં   છાંયા નવાપરા વિસ્તાર માં રહેતા લખમણભાઈ નથુભાઈ ઓડેદરા નું અવસાન થતા તેમના મૃતદેહ ને  પોરબંદર ના સ્મશાને લઇ જવામાં આવ્યો હતો ત્યાં તમામ વિધિઓ પૂર્ણ કર્યા બાદ મૃતદેહ ને સ્મશાન ની ભઠ્ઠી માં અગ્નિદાહ માટે મોકલવામાં આવ્યો હતો ત્યાર બાદ અસ્થીઓ માટે સામાન્ય રીતે દોઢેક કલાક ની રાહ જોવી પડતી હોય છે અને આ દોઢ કલાક દરમ્યાન પણ મોટા ભાગ ના લોકો મોબાઈલ માં ડૂબેલા હોય છે ત્યારે આ સ્મશાનયાત્રા માં જોડાયેલા  મહેર મિત્ર મંડળ ના જીવાભાઈ રાતડીયા,પ્રતાપભાઈ ઓડેદરા , રામભાઈ કેશુભાઈ મોઢવાડિયા સહીત ના મિત્રો ને એવો વિચાર આવ્યો કે અહી દોઢ કલાક બેસી અને ગપ્પા હાંકવા ,વાતો કરવી અથવા મોબાઈલ માં ઓનલાઈન રહેવા કરતા અહી સ્મશાન અને સ્મશાન ના બહાર ના ભાગ ની સફાઈ કરવામાં આવે આ વિચાર ને બધા યુવાનો એ વધાવી લીધો અને તમામ ડાઘુઓ એ સાથે મળી સ્મશાન ની સમૂહ સફાઈ કરી હતી ખાસ કરી ને સ્મશાન ની બહાર ના ભાગે પાન માવાની કોથળીઓ તથા પાણી ના પાંઉચ વગેરે નો કચરો એકત્ર થઇ ગયો હતો જે તમામ આ યુવાનો એ સાફ કર્યો હતો મિત્ર મંડળ ના જીવાભાઈ રાતડીયા એ જણાવ્યું હતું કે અમો એ આ એક શરુઆત કરી છે સ્મશાને દરરોજ હજારો લોકો આવતા હોય છે તેમાંથી દસ ટકા લોકો પણ જો તેનો અમલ કરશે તો સ્મશાન અને આસપાસ ના વિસ્તાર ની સ્વચ્છતા જળવાઈ રહેશે અને આ સૌનો અંતિમ પડાવ છે જે સ્વચ્છ રહે તે જરૂરી છે આ કાર્ય ના વિડીયો અને ફોટોગ્રાફ્સ પણ લઇ અને શોશ્યલ મીડિયા માં પણ શેર કર્યા છે જેથી અન્ય લોકો ને પણ પ્રેરણા મળે